b'\n_START_ARTICLE_\nCordell Hull\n_START_SECTION_\n\xc5\xbdivljenje in vlade\n_START_PARAGRAPH_\nHull je bil rojen v brunarici v kraju Olympus, Tennessee. Bil je sin Elizabeth (roj Riley) in Williama Pascala Hulla. \xc5\xbde zelo zgodaj se posveti politiki in postane lokalni predstavnik Demokratske stranke v starosti 19 let. Po \xc5\xa1tudiju se vpi\xc5\xa1e v Cumberlandsko \xc5\xa1olo prava.\xc2\xa0_NEWLINE_Kot poslanec spodnjega doma ameri\xc5\xa1kega Kongresa ZDA je opravil 11 mandatov (1907-1921 in 1923-1931). Kot poslanec je znan kot avtor zveznega davka na dohodnino leta 1913 in 1916 in davku na dedi\xc5\xa1\xc4\x8dino iz leta 1916.\xc2\xa0 Po volilnem porazu v letu 1920 Hull napreduje v predsednika demokratske stranke. Leta 1930 je izvoljen v Senat ZDA, a odstopi s funkcije leta 1933, da bi postal minister za zunanje zadeve.\xc2\xa0_NEWLINE_Leta 1933 Hull preide v izvr\xc5\xa1ilno vejo oblasti in postane Dr\xc5\xbeavni sekretar administracije Franklina D. Roosevelta, to funkcijo je opravljal 11 let do upokojitve. Velja za pravnega in politi\xc4\x8dnega arhitekta Organizacije zdru\xc5\xbeenih narodov in enega snovateljev osnutka Ustanovne listine Zdru\xc5\xbeenih narodov sredi leta 1943. Svoj mandat je prenehal v novembru 1944 iz zdravstvenih razlogov. _NEWLINE_Nobelovo nagrado so obrazlo\xc5\xbeili s sklicevanjem na Woodrowa Wilsona, ki je bil podobno nagrajen z osnovanjem Dru\xc5\xa1tva narodov. Hull je bil nominiran \xc5\xbee ve\xc4\x8dkrat v tridesetih letih zaradi prizadevanja pri ustvarjanju bratstva ZDA z dr\xc5\xbeavami Srednje in Ju\xc5\xbene Amerike in izpogajanja uspe\xc5\xa1nih trgovinskih sporazumov.\n_START_SECTION_\nZvezni senator in dr\xc5\xbeavni sekretar\n_START_PARAGRAPH_\nLeta 1938 je Hull vpleten v dialog z Mehi\xc5\xa1kim zunanjim ministrom Eduardom Seno o nadomestilu, ki bi ga morali biti dele\xc5\xbeni Ameri\xc4\x8dani, ki so izgubili kmetije med agrarnimi reformami v poznih 1920. Hull je vztrajal pri tem, da mora biti nadomestilo "takoj\xc5\xa1nje, ustrezno in u\xc4\x8dinkovito". \xc4\x8cetudi je mehi\xc5\xa1ka ustava zagotavljala kompenzacijo za razlastitev ali nacionalizacijo, ni bilo \xc5\xa1e ni\xc4\x8d pla\xc4\x8dano. Medtem ko Seno priznal mehi\xc5\xa1ko odgovornost, je odgovoril, da ne obstoji "pravilo, ki bi bilo splo\xc5\xa1no sprejeto v teoriji, niti se ne izvaja v praksi, ki zahteva obvezno takoj\xc5\xa1nje pla\xc4\x8dilo nadomestila..." Tako imenovana "Hullova formula", ki je bil kasneje sprejeta v \xc5\xa1tevilnih pogodbah, ki se nana\xc5\xa1ajo na mednarodne nalo\xc5\xbebe, je \xc5\xa1e vedno sporna, \xc5\xa1e posebej v latinskoameri\xc5\xa1kih dr\xc5\xbeavah, ki so zgodovinsko navezani na Calvo doktrino, ki med drugim predlaga, da nadomestilo, ki ga dolo\xc4\x8di dr\xc5\xbeava gostitelj, velja kot taka brez ugovorov. \xc4\x8ce dr\xc5\xbeava poskrbi za enakost med tujci in dr\xc5\xbeavljani in ni iz strani dr\xc5\xbeave diskriminatornega vedenja, dr\xc5\xbeava ne more zahtevati popla\xc4\x8dila po mednarodnem pravu. Napetost med Hullovo formulo in Calvo doktrino je \xc5\xa1e vedno pomembna na podro\xc4\x8dju mednarodnih nalo\xc5\xbeb._NEWLINE_Hull je bil odgovoren za mednarodne odnose tudi med napadom na Pearl Harbor. Pred napadom se je prizadeval kot \xc4\x8dlan vlade za sporazum med Japonsko in ZDA v \xc5\xbeelji po odprtju kitajskih trgov za ameri\xc5\xa1ko blago. Sporazum je zahteval umik japonskih voja\xc5\xa1kih sil s francoske Indokitajske in Kitajske. Mnogi Japonci so razumeli Hullov zapis, ki je bil osnutek sporazuma, za ultimat.\n_START_SECTION_\nAfera St. Louis\n_START_PARAGRAPH_\nLeta 1939 je Hull svetoval predsedniku Rooseveltu, da zavrne pristan nem\xc5\xa1ke ladje SS St. Louis, prekooceanke, ki nosila preko 900 Judov, ki so iskali azil iz Nem\xc4\x8dije. Ladjo so zavrnili tako v Kanadi in Kubi, tako da se je vrnila nazaj v Evropo.\xc2\xa0Veliko potnikov je bilo na koncu umorjenih.\n_START_SECTION_\nSmrt\n_START_PARAGRAPH_\nLeta 1945 je Cordell Hull prejel Nobelovo nagrado za mir za "sovzpostavitev Zdru\xc5\xbeenih Narodov". Umrl je po pre\xc5\xbeivetih zapletih s srcem, imel je tudi ve\xc4\x8d sr\xc4\x8dnih kapi, a je kon\xc4\x8dno preminil leta 1955 v Washingtonu, D.C., in je pokopan v kapeli Svetega Jo\xc5\xbeefa iz Arimateje v Washingtonski Nacionalni katedrali, torej episkopalni cerkvi.'